મોટી બોટો માટે હાર્બર અને નાની બોટો માટે ફિશ લેન્ડિંગ સેન્ટરો ઊભાં કરવામાં આવશે. ગ્લિનેટર જેવી મોટી બોટો માટેના ૯ હાર્બર યુરોપિયન સ્ટાન્ડર્ડ પ્રમાણે બાંધવામાં આવશે અને તેનાં ટેન્ડરો જૂન-જુલાઈમાં બહાર પાડવાનું આયોજન છે. નાની બોટો માટે આધુનિક સુવિધાવાળાં ૧૬ ફિશ લેન્ડિંગ સેન્ટર બાંધવામાં આવશે. હાલમાં દરિયાકાંઠાનાં કેટલાંક એવાં ગામો છે જ્યાંથી ૨૦-૨૫ બોટો માછીમારી માટે સીધી દરિયામાં જાય છે. અહીં બોટોને લાંગરવા માટે લેન્ડિંગ સેન્ટરો નથી, કેટલાંક બિનકાર્યક્ષમ છે.